Februárban is megőrizte hazai piacvezető pozícióját a Toyota
Január után az év második hónapját is az élen zárta a Toyota, amely nemcsak összesítésben, hanem két igen fontos szegmensben is vezeti az eladásokat. A Corolla - valamennyi kategóriát vizsgálva - az abszolút legnépszerűbb autó hazánkban, a Yaris is a Top 5 között van.

A szökőév februárjában több mint 1100 autót adott el Magyarországon a Toyota, és ezzel mind havi, mind éves szinten a hazai piac legkeresettebb autómárkája, derül ki a DataHouse által közzétett értékesítési adatokból. A márka a városi kisautók és az alsó-középkategóriás modellek között ezúttal sem talált legyőzőre, de más szegmensekben is kiválóan teljesített.
2020 februárjában 1137 darab Toyotát helyeztek forgalomba Magyarországon, így a japán márka sorban második alkalommal bizonyult a piac legnépszerűbb gyártmányának. A havi összesítésben egyetlen más márka sem volt, amelynek a piaci részesedése meghaladta volna a tíz százalékot. A Toyota idén februárban 50 százalékkal több autót helyezett forgalomba itthon, mint tavaly, és kétharmadával többet, mint két éve – mindez különösen elismerésre méltó annak fényében, hogy a hazai újautó-piac februári forgalma (11 078 új autó) minimális mértékben ugyan, de csökkent (-1,34%) a tavalyi eredményhez képest.
Ami az év eddigi teljesítményét (január-február) illeti, ott is őrzi elsőségét a Toyota. Piaci részesedését minden másnál nagyobb mértékben növelte a márka: 2438 forgalomba helyezéssel az eladások 11,5 százalékát uralta azon a piacon, ahol két hónap alatt 21 192 új autót helyeztek forgalomba, minimálisan (+1,18%) többet, mint tavaly. A második helyezett márkánál 10,4, a harmadiknál 38,5 százalékkal teljesített jobban a Toyota.
Ami a legnépszerűbb szegmenseket illeti, változatlanul a szabadidőjárművek (az év eddigi időszakában 7005 db, 33,1%) és az alsó-középkategória (4391 db, 20,7%) vezetik a ranglistát. Ugyanakkor mindkét húzó méretosztály teret vesztett a váratlan reneszánszukat élő buszlimuzinokkal (3422 db, 16,1%) szemben, miközben a városi kisautók (3033 db, 14,3%) gyakorlatilag ugyanolyan erősek, mint tavaly ilyenkor. Ebből a négy domináns szegmensből kettőt, az alsó-középkategóriát és a kisautókét a Toyota uralja. Az új generációs Corolla az év első két hónapjában 3,98 százalékos piaci részesedésre tett szert (844 db forgalomba helyezett autó), míg a Yaris a január után a februárt is megnyerte (745 db, 3,52%). Nem csoda, hogy mindkét modell felkerült az öt legnagyobb számban forgalomba helyezett típus listájára, számos tradicionális sikermodellt előzve meg.
 
Magyarország legnépszerűbb autómárkái (személyautók) 2020. február TOP10
	 
	Márka
	Forgalomba helyezés (db)
(2020.02.)
	Változás 2019.02.-hez képest
	Piaci részesedés
(2020.02.)

	 
	 
	 
	 
	 

	1.
	Toyota
	1137
	50%
	10,26%

	2.
	Ford
	1056
	-4,78%
	9,53%

	3.
	Volkswagen
	1032
	32,99%
	9,32%

	4.
	Skoda
	935
	-8,33
	8,44%

	5.
	Dacia
	932
	60,97
	8,41%

	6.
	Suzuki
	710
	-57,71
	6,41%

	7.
	Opel
	597
	-38,71
	5,39%

	8.
	Kia
	585
	7,54
	5,28%

	9.
	Fiat
	524
	39,73
	4,73%

	10.
	Renault
	380
	-24,45
	3,43%



 
Magyarország legnépszerűbb autómárkái (személyautók) 2020. január-február TOP10
	 
	Márka
	Forgalomba helyezés (db)
	Piaci részesedés

	 
	 
	 
	 

	1.
	Toyota
	2438
	11,50%

	2.
	Volkswagen
	2208
	10,42%

	3.
	Dacia
	1760
	8,31%

	4.
	Skoda
	1683
	7,94%

	5.
	Ford
	1669
	7,88%

	6.
	Fiat
	1115
	5,26%

	7.
	Opel
	1045
	4,93%

	8.
	Suzuki
	1034
	4,88%

	9.
	Kia
	1019
	4,81%

	10.
	Renault
	949
	4,48%



 
Magyarország legnépszerűbb új autói, 2020. január-február TOP10
	 
	Modell
	Forgalomba helyezések 2020.01-02.
	Piaci részesedés

	 
	 
	 
	 

	1.
	Toyota Corolla
	844
	3,98%

	2.
	Dacia Lodgy
	837
	3,95%

	3.
	Škoda Octavia
	793
	3,74%

	4.
	Toyota Yaris
	741
	2,72%

	5.
	Fiat 500
	631
	2,68%

	6.
	Renault Clio
	523
	2,47%

	7.
	Suzuki Vitara
	466
	2,20%

	8.
	Ford Tourneo Custom
	461
	2,18%

	9.
	Ford Focus
	413
	1,95%

	10.
	Opel Combo Tour
	403
	1,90%



Forrás: Datahouse

